തിന്മയുടെ മേല് നന്മയുടെ വിജയം വിദ്യാരംഭചടങ്ങുകളാല് നിറഞ്ഞ് ക്ഷേത്രങ്ങള് കോവിഡ് മാനദണ്ഡങ്ങള് പാലിച്ചുകൊണ്ട് കര്ശന നിയന്ത്രണങ്ങളോടെയാണ് ക്ഷേത്രങ്ങളില് ഇത്തവണ എഴുത്തിനിരുത്ത് നടന്നത്. കൂടാതെ ഇത്തവണ വീടുകളിലും വിദ്യാരംഭ ചടങ്ങുകള് നടന്നു. തിന്മയ്ക്ക് മേല് നന്മ വിജയം നേടിയ വിജയദശമി ദിനമായ ഇന്ന് അറിവിന്റെ ആദ്യാക്ഷരങ്ങള് നുകര്ന്ന് കുരുന്നുകള്. ക്ഷേത്രങ്ങളിലും സാംസ്കാരിക കേന്ദ്രങ്ങളിലും രാവിലെ മുതല് തന്നെ വിദ്യാരംഭ ചടങ്ങുകള്ക്ക് തുടക്കമായിരുന്നു. കോവിഡ് മാനദണ്ഡങ്ങള് പാലിച്ചുകൊണ്ട് കര്ശന നിയന്ത്രണങ്ങളോടെയാണ് ക്ഷേത്രങ്ങളില് ഇത്തവണ എഴുത്തിനിരുത്ത് നടന്നത്. കൂടാതെ ഇത്തവണ വീടുകളിലും വിദ്യാരംഭ ചടങ്ങുകള് നടന്നു. ദൃശ്യങ്ങളിലേക്ക്. ഇന്ത്യയിലെ വിജയദശമി ആഘോഷം നവരാത്രി ആഘോഷങ്ങള്ക്ക് സമാപ്തി കുറിച്ചുകൊണ്ട്, തിന്മയ്ക്ക് മേല് നന്മ വിജയം നേടിയ വിജയദശമി ദിനത്തിലാണ് വിദ്യാരംഭം നടത്തുക. രാജ്യം മുഴുവനും ഈ ദിവസം പ്രാധാന്യത്തോടെ ആചരിയ്ക്കുന്നു. വടക്കേ ഇന്ത്യയില് രാവണന് മേല് രാമന് ജയം നേടിയതിന്റെ ആഘോഷമായാണ് ഈ ദിനം ആചരിയ്ക്കുന്നത്. എന്നാല് തെക്കേ ഇന്ത്യയില് ക്രൂരതയുടെ മുഖമായ മഹിഷാസുരനെ ദുര്ഗ്ഗാ ദേവി നിഗ്രഹിച്ചതിന്റെ ആചരണമാണ് വിജയദശമി ദിനം ആചരിക്കുന്നത് എന്നതാണ് ഐതീഹ്യം. അതുകൊണ്ട് തന്നെ രാജ്യത്ത് പലയിടങ്ങളിലും നടക്കുന്ന ചിട്ട വട്ടങ്ങളിലും, ആഘോഷ രീതികളിലും വ്യത്യാസമുണ്ട്. കേരളത്തില് പ്രാധാന്യം വിദ്യാരംഭത്തിന് എന്നാല് കേരളത്തില് പ്രാധാന്യം വിദ്യാരംഭത്തിനാണ് .മിക്ക സംസ്ഥാനങ്ങളിലും വിജയദശമി ദിനം ആഹ്ളാദത്തോടെ ആചരിയ്ക്കുമ്ബോള് കേരളത്തില് ഈ ദിനം വിദ്യ കുറിയ്ക്കുന്നതിനാണ് പ്രാധാന്യം നല്കുന്നത്. വിദ്യകാരിണിയായ സരസ്വതിയുടെ രൂപമാണ് വിജയദശമി ദിനത്തില് പ്രധാനമായി സ്വീകരിയ്ക്കുന്നത്. ദുര്ഗ്ഗാ ദേവിയുടെ ഭാവം മനസ്സില് കണ്ടാണ് നവരാത്രി ആരംഭം മുതല് കേരളത്തില് പലവിധ ചടങ്ങുകള് നടക്കുന്നതും. ആകെ 10 ദിവസങ്ങളിലായി ആഘോഷം നടക്കുന്നതിനാലാണ് ദസറ എന്ന പേര് വന്നതെന്നും പത്ത് തലയുള്ള രാവണനെ നിഗ്രഹിച്ചതിനാലാണ് ദസറ എന്ന പേര് വന്നതെന്നും വടക്കേ ഇന്ത്യയില് വിശ്വാസം നിലനില്ക്കുന്നുണ്ട്. നല്ല കാര്യങ്ങള് തുടങ്ങുന്നതിനെല്ലാം വിജയദശമി ദിനം തിരഞ്ഞെടുക്കാറുണ്ട്. വിദ്യാരംഭചടങ്ങുകളില് നിറഞ്ഞ് ക്ഷേത്രങ്ങള് ഇത്തവണത്തെ വിദ്യാരംഭത്തില് കൊല്ലൂര് മൂകാംബികാ ദേവീ ക്ഷേത്രത്തില് ആയിരങ്ങളാണ് വിദ്യാരംഭ ചടങ്ങുകള്ക്കായി എത്തിയിട്ടുള്ളത്. കോവിഡ് മാനദണ്ഡങ്ങള് പാലിച്ച് രാവിലെ മുതല് വിദ്യാരംഭ ചടങ്ങുകള് ആരംഭിച്ചു. ആദ്യക്ഷരം കുറിക്കുന്ന കുട്ടിക്കൊപ്പം രക്ഷിതാക്കളെ മാത്രമേ ചടങ്ങില് പങ്കെടുക്കാനനുവദിച്ചിരുന്നുള്ളു. കേരളത്തില്നിന്ന് വരുന്നവര്ക്ക് 72 മണിക്കൂറിനുള്ളില് എടുത്ത ആര്.ടി.പി.സി.ആര്. നെഗറ്റീവ് റിപ്പോര്ട്ടുണ്ടെങ്കില് മാത്രമാണ് ക്ഷേത്രത്തിനകത്ത് പ്രവേശനം അനുവദിച്ചിരുന്നത്. ദക്ഷിണ മൂകാംബി എന്ന് അറിയപ്പെടുന്ന കോട്ടയം പനച്ചിക്കാട് ക്ഷേത്രത്തിലേക്ക് പുലര്ച്ചെ മുതല് കുരുന്നുകളുമായി രക്ഷിതാക്കളെത്തി. ക്ഷേത്രത്തില് വിദ്യാരംഭ ചടങ്ങുകള് ആരംഭിച്ചു. കുട്ടികളെ മാതാപിതാക്കള് തന്നെയാണ് എഴുത്തിനിരുത്തുന്നത്. മുന്കൂട്ടി ബുക്ക് ചെയ്തവര്ക്ക് മാത്രമാണ് ഇത്തവണ എഴുത്തിനിരുത്താനുള്ള സൗകര്യം ഒരുക്കിയത്. തിരുവനന്തപുരം പൂജപ്പുര സ്വരസ്വതി മണ്ഡപം, ആറ്റുകാല് ക്ഷേത്രം, ഐരാണിമുട്ടം തുഞ്ചന് സ്മാരകം, എറണാകുളം, ചോറ്റാനിക്കര ദേവീക്ഷേത്രം, പറവൂര് ദക്ഷിണമൂകാംബി എന്നിവിടങ്ങളിലും വിദ്യാരംഭത്തിനുള്ള സൗകര്യമൊരുക്കിയിരുന്നു. എന്നാല് തിരൂര് തുഞ്ചന്പറമ്ബില് ഇത്തവണ എഴുത്തിനിരുത്ത് ചടങ്ങുണ്ടായിരുന്നില്ല. പകരം ഓണ്ലൈനില് രജിസ്റ്റര് ചെയ്തവര്ക്ക് എം.ടി. വാസുദേവന് നായരുടെ ഡിജിറ്റര് ഓപ്പോടുകൂടിയ സര്ട്ടിഫിക്കറ്റ് നല്കും. പാലക്കാട്, കിള്ളിക്കുറുശ്ശി മംഗലത്തെ കുഞ്ചന് നമ്ബ്യാര് സ്മാരകത്തിലും ഇത്തവണയും എഴുത്തിനിരുത്തല് ഉണ്ടായിരുന്നില്ല.